OBRAZLOŽENJE
 za skraćeni postupak savjetovanja s javnošću prijedloga Pravilnika o provedbi postupaka jednostavne nabave roba, radova i usluga

1. Pravni temelj
Pravni temelj za donošenje ovog akta sadržan je u odredbi članka 15. stavka 2. Zakona o javnoj nabavi  („Narodne novine“, broj 120/16, 114/22 i 48/26).

2. Ocjena stanja, osnovna pitanja koja se uređuju ovom odlukom, te svrha koja se želi
postići uređenjem odnosa na predloženi način

Ovaj prijedlog Pravilnika pokrenut je radi promjene i usklađivanja postojećeg Pravilnika s odredbama članka 15. Zakona o javnoj nabavi („Narodne novine“, broj 120/16, 114/22 i 48/26).
Sukladno odredbi čl. 11. Zakona o pravu na pristup informacijama („Narodne novine“, br. 25/13, 85/15 i 69/22), Ugostiteljska škola Opatija je dužna provesti savjetovanje s javnošću prilikom donošenja općih akata.
Predlaže se provođenje savjetovanja s javnošću sa kraćim rokom za Prijedlog Pravilnika o provedbi postupaka jednostavne nabave i to u trajanju od 10 dana, umjesto uobičajenog roka od 30 dana, zbog izmjena zakonskih propisa, a koje se odnose na jednostavnu nabavu. 
Iako se provodi postupak sa kraćim rokom, osigurat će se transparentnost i dostupnost prijedlog dokumenta te mogućnost da svi zainteresirani dionici u navedenom roku daju svoje komentare i prijedloge.

3. Procjena sredstava potrebnih za provođenje Pravilnika, te način njihova osiguranja
Dodatna sredstva u Financijskom planu Ugostiteljske škole Opatija za ostvarenje predloženog Pravilnika nisu potrebna.

4. Tekst prijedloga Pravilnika s obrazloženjem
U prilogu se dostavlja tekst Prijedloga Pravilnika o provedbi postupaka jednostavne nabave roba, radova i usluga.

